CELEX: 62014TN0198
Language: hu
Date: 2014-03-24 00:00:00
Title: T-198/14. sz. ügy: 2014. március 24-én benyújtott kereset – Capri Italia kontra OHIM – Cantoni ITC (100% Capri)

26.5.2014   
            
            
               HU
            
            
               Az Európai Unió Hivatalos Lapja
            
            
               C 159/35
            
         2014. március 24-én benyújtott kereset – Capri Italia kontra OHIM – Cantoni ITC (100% Capri)
   (T-198/14. sz. ügy)
   2014/C 159/48
   A keresetlevél nyelve: olasz
   
      Felek
   
   
      Felperes: 100% Capri Italia Srl (Capri, Olaszország) (képviselők: A. Perani, G. Ghisletti és F. Braga ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Cantoni ITC SpA (Milánó, Olaszország)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               állapítsa meg a 207/2009 rendelet 8. cikke (1) bekezdése b) pontjának megsértését, és emiatt;
            
         
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2014. január 10-én az R 2122/2012-2. sz. ügyben hozott határozatát;
            
         
               —
            
            
               az OHIM-ot kötelezze a jelen eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „100% Capri” szóelemeket tartalmazó ábrás védjegy a 3., 18. és 25. osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: Cantoni ITC SpA.
   
      A hivatkozott védjegy vagy megjelölés: a „CAPRI” szóelemet tartalmazó ábrás védjegy és a „CAPRI” nemzeti szóvédjegy a 3., 18. és 25. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést részben elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése.